Tatoeba sentences — language code: ber
Ad d-tuɣal alma d tazwara, ayen akken i teǧǧa ur t-tegzim ara, ad t-id-tegzem alma yekkes-d akk uẓeṭṭa.
Imi ulac arrac imecṭaḥ, tessers kra n yiɣrisen ɣef uqerruy n Cabḥa d uqerruy-is.
Aẓeṭṭa yettwakkes, Cabḥa d temɣart-is, tal yiwet deg tama bdant kersent iɣrisen i ǧǧant i uɛdil akken ur d-ittfessix ara.
Kra n wayen akken ẓḍant yezmer ad iruḥ deg rrayeɛ.
Asteqsi ara as-tefk ma yella ur tefhim ara kra, din din ad d-terr fell-as s yiwen n usefhem yettaǧǧan Cabḥa tceffu akken i ilaq ɣef wayen i as-d-tettmal Yemma-s Mennun yuklalen asnemmer ameqqran.
Tenna-as: « Tzemreḍ a Cabḥa ad tegreḍ aẓeṭṭa iman-im, meḥsub ayen akk ssneɣ mliɣ-am-t-id.
Tḥesbeḍ-iyi am yelli-m neɣ xir.
Kunwi ma tellam akken ma tellam bxir, nekk imir-nni i ttafeɣ iman-iw.
Cabḥa ur teṭṭif ara imeṭṭawen-is.
Lehdur n temɣart-is sseḥlulin-d tasa-s.
Tekker ɣer Nna Mennun tessudun deg-s nettat acḥal n wawal i as-d-tessefruri.
Nneḥcamen warrac-nni.
Ssersen i yiqerray-nsen ruḥen, tamuɣli ɣer deffir ulac.
Yettewhem mi t-id-yufa din.
Nniɣ-as deg wul-iw, uqbel ad awḍeɣ ɣur-s, wihinna i ttwaliɣ akka mebɛid, yezmer ad yili d win tebɣiḍ meɛna mačči d kečč.
Wihin akka i d-iteddun ɣur-i d alebɛaḍ meɛna mačči d kečč.
D asteqsi-a i d-heyyaɣ ula d nekk ad ak-t-id-fkeɣ.
Maca ɣas ma mazal tibexsisin ur wwint ara, ttnadiɣ ɣef urgalen neɣ tibexsisin n ddaw yifer.
Ma yella d ayen yeḍran yid-i i yeḍran yid-k, ad ak-iniɣ seg tura kullec mebruk mi ara tuɣaleḍ akka d baba.
Ad ak-ibarek Rebbi a Caɛban. Ula d kečč, s teɣzi n tudert, n mmi-ḳ neɣ n yelli-k ara d-ilalen.
Twalaḍ tilawin yellan s tadist, ma ttinitent ɣef kra, mennant-t-id ad t-ččent ur t-ččint ara, lṭufan-nni ara d-ilalen ad d-yeffreɣ deg-s, yezmer ad d-yawi yid-s kra n ccama d tazewwaɣt tikwal ɣef kra n uḥric seg tefkka-s.
Ihi, d acu i d-yeḍran yid-s ?
Ussan zerrin, talɣa n tefkkiwin n tlawin irefden skudmal tettbeddil.
Tilawin am ti, tuwi-d ad ḥadrent iman-nsent akken i ilaq yal ass.
Maca wid fessusen, ulac fell-as ma gant-ten akken ad dhunt, ur sent-yettuɣal ara wakud ẓẓay i usɛeddi.
Meɛna skudmal iteddu lweqt, yettimɣur uɛebbuḍ-is, yettaɛer fell-as ad texdem akken tebɣa.
Tikwal, d argaz-is Caɛban i tt-yettliwin, meɛna ula d netta ɣur-s amahil-is, ladɣa lmal-is ur nlaq ara ad yettwahmel.
Ɣef waya akk i tegguǧ nettat d urgaz-is s axxam n Wat Umalu yettasɛen nezzah.
Yuɣ lḥal Caɛban din i d-yetturebba.
D tuɣalin kan i d-yuɣal s adeg n temẓi-s.
Yemm-as Mennun imi tettliwi tislit-is Cabḥa yellan s tadist am tmeṭṭut-is, tezmer ad tkemmel lxir-is.
Ad asent-tzeg i snat imi ttunaḥsaben i snat d tislatin-is.
Buh ! Buh ! Awi-d ukan mi ffɣent ddeɛwat-nneɣ.
Iferreǧ-d Rebbi fell-aneɣ.
Ur neggrent ara twaculin-nneɣ.
Ad idirent i lebda.
Tilawt teskan-d kan snat n tlawin, nettat tettwali deg usgen-is ukkuẓ n yimdanen.
Tefreḥ nezzeh imi tiwaculin i tettɛuzzu teddunt ad ftint.
Tenna-as: « Ur ttagad, tura ad d-dhuɣ yid-m, d lewjuɛ imenza n tarrawt i kem-id-yebdan ».
Tsaɣ times deg lkanun akken ad d-tesseḥmu aman.
Teɛna imiren Cabḥa, teṭṭef-as-d afus mi tt-id-tuwi s axxam n lwacul.
Tesɣam-itt ɣef wussu i as-d-tessa, tawwurt tefk-itt.
Tuzzel ɣas d tamɣart s axxam n Nna Hbuba tamqabelt n taddart n Tewrirt.